Komisionet e parlamentit shqiptar vazhdojnë sot diskutimet për projekt-buxhetin e ri
Deputetët socialistë dolën nga mbledhja e mëparshme e komisionit të ekonomisë në shenjë proteste ndaj mungesës së ministrit të financave
Përfaqësuesi i Partisë Socialiste në komisionin e ligjeve, deputeti Fatmir Xhafa, kërkoi që të shqyrtohen me kujdes kërkesat e opozitës, dhe të mos mendohet se nën emocionet e marrëveshjes do të kalohen ligje pa u studiuar bashkarisht. Ndërsa kryetari i komisionit të ligjit, deputeti i Partisë Demokratike, Ilirian Rusmajli, tha se opozita premtoi se do të bashkëpunonte për miratimin e kodeve me 84 vota dhe se nuk bëhej fjalë për ndonjë përpjekje që të anashkalohej opozita. Opinioni publik po ndjek me optimizëm të matur marrëveshjen që u arrit të hënën në mbledhjen e kryetarëve në parlament, sepse droja që dialogu mund të pengohet lehtë bazohet në përvoja të shumta më parë. Kryetari i Prezencës së OSBE-së në Shqipëri, Ambasadori Eugen Uollfarth, përshëndeti i pari të hënën, vendimin e konferencës së kryetarëve të parlamentit për ngritjen e komisionit të posaçëm parlamentar për reformën zgjedhore dhe për të çuar përpara axhendën e ligjeve të tjera reformuese, të rëndësishme për të ardhmen e Shqipërisë. Ambasadori Uollfarth nuk harroi të theksojë se: Presidenti i Shqipërisë, Bamir Topi, deklaroi se mirëpriste rikthimin e dialogut politik dhe institucional në parlament midis partive politike të mazhorancës dhe të opozitës. Presidenti Topi tha në një mesazh publik se: . Zoti Topi nxiti forcat politike parlamentare që: . Megjithatë, shumëçka mbetet të shihet realisht se si do të sillen dhe cfarë do të përmbushin nga premtimet e ndërsjellta përfaqësuesit e forcave kryesore politike, gjatë kësaj jave në seancat e parlamentit dhe në komisionet e tij. Përvoja tregon se ata humbin shumë kohë dhe gjejnë gjithfarë shkaqesh për të zvarritur dialogun dhe marrëveshjet, ndonëse angazhohen për vullnet të fortë politik në kryerjen e reformave.